ନୂଆଦିଲ୍ଲୀଃ କୃଷି ଏବଂ କୃଷକ ବିକାଶ ମନ୍ତ୍ରଣାଳୟ ଦ୍ୱାରା ୨୦୨୨- ୨୩ ମସିହା ନିମନ୍ତେ ମୁଖ୍ୟ ଖରିଫ ଫସଲମାନଙ୍କ ଉତ୍ପାଦନର ପ୍ରଥମ ଅଗ୍ରୀମ ଆକଳନ ଜାରି କରାଯାଇଛି। କେନ୍ଦ୍ର କୃଷି ଏବଂ କୃଷକ ବିକାଶ ମନ୍ତ୍ରୀ ନରେନ୍ଦ୍ର ସିଂହ ତୋମର ଏହି ସୂଚନା ଦେଇ କହିଛନ୍ତିଯେ ଖରିଫ ଋତୁରେ ୧୪୯.୯୨ ନିୟୁତ ଟନ୍ ଖାଦ୍ୟାନ୍ନ ଉତ୍ପାଦନ ହେବାର ପୂର୍ବାନୁମାନ କରାଯାଇଛି। ସେ କହିଲେ ଯେ, କୃଷି କ୍ଷେତ୍ରରେ ପ୍ରତି ଦିନ କୃଷକମାନେ କରୁଥିବା କଠିନ ପରିଶ୍ରମ, ବୈଜ୍ଞାନିକମାନଙ୍କ କୁଶଳତା ଏବଂ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ସରକାରଙ୍କ କୃଷକ ହିତୈଷୀ ନୀତିଗୁଡ଼ିକ କାରଣରୁ ଏଭଳି ବିକାଶ ହୋଇଚାଲିଛି।
ପ୍ରଥମ ଅଗ୍ରୀମ ଅନୁମାନ ଅନୁସାରେ, ୨୦୨୨- ୨୩ରେ ମୁଖ୍ୟ ଖରିଫ ଫସଲଗୁଡ଼ିକର ଅନୁମାନିତ ଉତ୍ପାଦନ ନିମ୍ନମତେ ହେବଃ
-ମକା - ୨୩.୧୦ ନିୟୁତ ଟନ୍ (ରେକର୍ଡ)
-କପା- ୩୪.୧୯ ନିୟୁତ ଗାଣ୍ଠିଲି ( ପ୍ରତି ଗାଣ୍ଠିଲି ୧୭୦ କିଲୋଗ୍ରାମ୍)
-ଝୋଟ ଓ ମେସ୍ତା - ୧୦.୦୯ ନିୟୁତ ଗାଣ୍ଠିଲି ( ପ୍ରତି ଗାଣ୍ଠିଲି ୧୮୦ କିଲୋଗ୍ରାମ)
ଆଖୁ - ୪୬୫.୦୫ ନିୟୁତ ଟନ୍ (ରେକର୍ଡ)
୨୦୨୨- ୨୩ ଆର୍ଥିକ ବର୍ଷ ନିମନ୍ତେ ପ୍ରଥମ ଅଗ୍ରୀମ ଅନୁମାନ ( କେବଳ ଖରିଫ) ଅନୁସାରେ, ଦେଶରେ ମୋଟ ଖାଦ୍ୟାନ୍ନ ଉତ୍ପାଦନ ୧୪୯.୯୨ ନିୟୁତ ହେବାର ଅନୁମାନ କରାଯାଇଛି ଯାହା ବିଗତ ପାଞ୍ଚ ବର୍ଷ (୨୦୧୬-୧୭ ଠାରୁ ୨୦୨୦-୨୧) ହାରାହାରି ଖାଦ୍ୟାନ୍ନ ଉତ୍ପାଦନର ତୁଳନାରେ ୬.୯୮ ନିୟୁତ ଟନ୍ ଅଧିକ।
ବର୍ଷ ୨୦୨୨-୨୩ରେ ଖରିଫ ଧାନର ମୋଟ ଉତ୍ପାଦନ ୧୦୪.୯୯ ନିୟୁତ ଟନ୍ ହେବାର ଅନୁମାନ କରାଯାଇଛି। ଏହା ବିଗତ ପାଞ୍ଚ ବର୍ଷ (୨୦୧୬-୧୭ ଠାରୁ ୨୦୨୦- ୨୧)ର ୧୦୦.୫୯ ନିୟୁତ ଟନ୍ ହାରାହାରି ଧାନ ଉତ୍ପାଦନ ତୁଳନାରେ ୪.୪୦ ନିୟୁତ ଟନ୍ ଅଧିକ।
ବର୍ଷ ୨୦୨୨- ୨୩ରେ ଦେଶରେ ମକା ଉତ୍ପାଦନ ରେକର୍ଡ ୨୩.୧୦ ନିୟୁତ ଟନ୍ ହେବାର ପୂର୍ବାନୁମାନ କରାଯାଇଛି ଯାହା ହାରାହାରି ବାର୍ଷିକ ୧୯.୮୯ ନିୟୁତ ଟନ୍ ମକା ଉତ୍ପାଦନ ତୁଳନାରେ ୩.୨୧ ନିୟୁତ ଟନ୍ ଅଧିକ।
ଖରିଫ ପୋଷକ/ ମୋଟା ଶସ୍ୟର ଉତ୍ପାଦନ ୩୬.୫୬ ନିୟୁତ ଟନ୍ ହେବାର ଆକଳନ କରାଯାଇଛି ଯାହାକି ହାରାହାରି ବାର୍ଷିକ ୩୩.୬୪ ନିୟୁତ ଟନ୍ ଉତ୍ପାଦନ ତୁଳନାରେ ୨.୯୨ ନିୟୁତ ଟନ୍ ଅଧିକ। ବର୍ଷ ୨୦୨୨- ୨୩ରେ ମୋଟ ଖରିଫ ଡାଲିଜାତୀୟ ଶସ୍ୟ ଉତ୍ପାଦନ ୮.୩୭ ନିୟୁତ ଟନ୍ ହେବାର ଅନୁମାନ କରାଯାଇଛି।
ଇର୍ଷ ୨୦୨୨- ୨୩ରେ ଦେଶରେ ମୋଟ ଖରିଫ ତୈଳବୀଜ ଉତ୍ପାଦନ ୨୩. ୫୭ ନିୟୁତ ଟନ୍ ହେବାର ପୂର୍ବାନୁମାନ ଲଗାଯାଇଛି ଯାହାକି ବାର୍ଷିକ ହାରାହାରି ଉତ୍ପାଦନ ତୁଳନାରେ ୧.୭୪ ନିୟୁତ ଟନ୍ ଅଧିକ। ବର୍ଷ ୨୦୨୨- ୨୩ରେ ଦେଶରେ ଆଖୁ ଉତ୍ପାଦନ ରେକର୍ଡ ୪୬୫.୦୫ ନିୟୁତ ଟନ୍ ହେବାର ଆକଳନ କରାଯାଇଛି। ୨୦୨୨-୨୩ରେ ଆଖୁ ଉତ୍ପାଦନ ୩୭୩.୪୬ ନିୟୁତ ଟନ୍ ବାର୍ଷିକ ଉତ୍ପାଦନ ତୁଳନାରେ ୯୧.୫୯ ନିୟୁତ ଟନ୍ ଅଧିକ।
କପା ଉତ୍ପାଦନ ୩୪.୧୯ ନିୟୁତ ଗାଣ୍ଠିଲି (ପ୍ରତି ଗାଣ୍ଠିଲି ୧୭୦ କିଲୋଗ୍ରାମ) ତଥା ଝୋଟ ଓ ମେସ୍ତାର ଉତ୍ପାଦନ ୧୦.୦୯ ନିୟୁତ ଗାଣ୍ଠିଲି ( ପ୍ରତି ଗାଣ୍ଠିଲି ୧୮୦ କିଲୋଗ୍ରାମ) ହେବାର ଅନୁମାନ କରାଯାଇଛି।
ବର୍ଷ ୨୦୦୮- ୦୯ଠାରୁ ଆଗାମୀ ବର୍ଷମାନଙ୍କ ତୁଳନାତ୍ମକ ଅନୁମାନ ସହିତ ବର୍ଷ ୨୦୨୨-୨୩ ନିମନ୍ତେ ପ୍ରଥମ ଅଗ୍ରୀମ ଅନୁମାନ ଅନୁସାରେ ବିଭିନ୍ନ ଫସଲମାନଙ୍କର (କେବଳ ଖରିଫ)ର ଅନୁମାନିତ ଉତ୍ପାଦନର ଆକଳନ ସଂଲଗ୍ନ ରହିଛି। ବର୍ଷ ୨୦୨୨- ୨୩ରେ ଖରିଫ ଫସଲଗୁଡ଼ିକର ଉତ୍ପାଦନ ସଂପର୍କରେ ବିସ୍ତୃତ ପ୍ରଥମ ଅଗ୍ରୀମ ଅନୁମାନ ଦେଖିବା ନିମନ୍ତେ ଏଠାରେ କ୍ଲିକ୍ କରନ୍ତୁ।
ନୂଆଦିଲ୍ଲୀଃ ବିଶ୍ୱ ମହୁମାଛି ଦିବସ ଆଜି ବହୁତ ଉତ୍ସାହର ସହିତ ପାଳନ କରାଯାଇଛି। ଏହି ଅବସରରେ କେନ୍ଦ୍ର କୃଷି ଏବଂ କୃଷକ କଲ୍ୟାଣ ମନ୍ତ୍ରୀ ନରେନ୍ଦ୍ର ସିଂହ ତୋମରଙ୍କ ଉପସ୍ଥିତିରେ ଗୁଜୁରାଟର ନର୍ମଦା ସ୍ଥିତ ଏକତାନଗରର ଟେଣ୍ଟ ସିଟି-୨ରେ ଏକ ଜାତୀୟ ସ୍ତରୀୟ କାର୍ଯ୍ୟକ୍ରମର ଆୟୋଜନ କରାଯାଇଥିଲା। ଶ୍ରୀ ତୋମର କାର୍ଯ୍ୟକ୍ରମ ସ୍ଥଳରେ ପୁଲୱାମା, ବାନ୍ଦିପୁରା ଏବଂ ଜାମ୍ମୁ କାଶ୍ମୀରର ଜମ୍ମୁ, କର୍ଣ୍ଣାଟକର ତୁମକୁର, ଉତ୍ତରପ୍ରଦେଶର ସାହାରଣପୁର, ମହାରାଷ୍ଟ୍ରର ପୁଣେ ଏବଂ ଉତ୍ତରାଖଣ୍ଡରେ ମହୁ ପରୀକ୍ଷଣ ଲାବୋରେଟୋରୀ ଏବଂ ପ୍ରକ୍ରିୟାକରଣ କେନ୍ଦ୍ର ସହିତ ଏକ ପ୍ରଦର୍ଶନୀକୁ ଗୁଜୁରାଟରୁ ଭର୍ଚୁଆଲ ମୋଡରେ ଉଦଘାଟନ କରିଛନ୍ତି। ଶ୍ରୀ ତୋମର ଏବଂ ଅନ୍ୟ ମାନ୍ୟଗଣ୍ୟ ବ୍ୟକ୍ତିଙ୍କ ସହିତ ଆଲୋଚନା ସମୟରେ ବିଭିନ୍ନ ରାଜ୍ୟର ମହୁଚାଷୀମାନେ କହିଛନ୍ତି ଯେ, ଏଭଳି ଅତିରିକ୍ତ କାର୍ଯ୍ୟକଳାପ ହେତୁ ସେମାନଙ୍କର ଆୟ ଯଥେଷ୍ଟ ବୃଦ୍ଧି ପାଇଛି। ଶ୍ରୀ ତୋମର କହିଛନ୍ତି, କ୍ଷୁଦ୍ର ଚାଷୀଙ୍କୁ ସଶକ୍ତ କରିବା ମାନ୍ୟବର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜୀଙ୍କର ଲକ୍ଷ୍ୟ। ସେ କହିଛନ୍ତି ଯେ ଭାରତ ଜନସଂଖ୍ୟାର ପ୍ରାୟ ୫୫ ପ୍ରତିଶତ ଗ୍ରାମାଞ୍ଚଳରେ ରହୁଛନ୍ତି ଏବଂ ଗ୍ରାମାଞ୍ଚଳର ଅଧାରୁ ଅଧିକ ଲୋକଙ୍କର ପ୍ରଗତି ହୋଇପାରିଲେ ଆମ ଦେଶ ଏକ ବିକଶିତ ରାଷ୍ଟ୍ରରେ ପରିଣତ ହେବା ସହିତ ଅଗ୍ରଗତି କରିବ।
ମାନ୍ୟବର ପ୍ରଧାନମନ୍ତ୍ରୀଙ୍କ ନିର୍ଦ୍ଦେଶରେ ଦେଶରେ କୃଷି କ୍ଷେତ୍ରରେ ବିପ୍ଳବ ଆଣିବା ପାଇଁ ସରକାର ଅତ୍ୟନ୍ତ ଗମ୍ଭୀରତାର ସହ କାର୍ଯ୍ୟ କରୁଛନ୍ତି ବୋଲି କେନ୍ଦ୍ର ମନ୍ତ୍ରୀ ଶ୍ରୀ ତୋମର କହିଛନ୍ତି। ଭାରତ ସରକାର ଦେଶରେ ବିଶ୍ୱ ସ୍ତରୀୟ ପରୀକ୍ଷାଗାରମାନ ସ୍ଥାପନ କରିଛନ୍ତି। କେନ୍ଦ୍ରୀୟ ଅନୁଦାନପ୍ରାପ୍ତ ଯୋଜନାରେ "ଜାତୀୟ ମହୁମାଛିପାଳନ ଏବଂ ମହୁ ମିଶନ" ଅନ୍ତର୍ଗତ ୫ ଟି ବଡ ଆଞ୍ଚଳିକ ଏବଂ ୧୦୦ ଟି ଛୋଟ ମହୁ ଏବଂ ଅନ୍ୟାନ୍ୟ ମହୁମାଛି ଉତ୍ପାଦ ପରୀକ୍ଷଣ ଲାବୋରେଟୋରୀ ପ୍ରତିଷ୍ଠାପାଇଁ ଲକ୍ଷ୍ୟ ରହିଛି, ସେଥିମଧ୍ୟରୁ ୩ ଟି ବିଶ୍ୱ ସ୍ତରୀୟ ଅତ୍ୟାଧୁନିକ ଲାବୋରେଟୋରୀ ସ୍ଥାପନ କରାଯାଇଛି। ଅନ୍ୟ ୨୫ ଟି ଛୋଟ ଲାବୋରେଟୋରୀ ପ୍ରତିଷ୍ଠା ପ୍ରକ୍ରିୟାରେ ଅଛି। କ୍ଷୁଦ୍ର ଚାଷୀଙ୍କୁ ମହୁ ପରୀକ୍ଷା ପାଇଁ ଅଧିକ ଯାତ୍ରା କରିବାକୁ ପଡ଼ିବ ନାହିଁ ବୋଲି ଉଦ୍ୟମ କରାଯାଉଛି। ପ୍ରକ୍ରିୟାକରଣ କେନ୍ଦ୍ର ସ୍ଥାପନ ପାଇଁ ଭାରତ ସରକାର ମଧ୍ୟ ସହାୟତା ପ୍ରଦାନ କରୁଛନ୍ତି। ଦେଶରେ ୧.୨୫ ଲକ୍ଷ ମେଟ୍ରିକ ଟନରୁ ଅଧିକ ମହୁ ଉତ୍ପାଦନ ହେଉଛି, ଯେଉଁଥିରୁ ୬୦ ହଜାର ମେଟ୍ରିକ ଟନରୁ ଅଧିକ ପ୍ରାକୃତିକ ମହୁ ରପ୍ତାନି ହେଉଛି। ବିଶ୍ୱ ବଜାରକୁ ଆକର୍ଷିତ କରିବା ପାଇଁ ଘରୋଇ ମହୁର ଗୁଣମାନରେ ଉନ୍ନତି ଆଣିବା ପାଇଁ ଭାରତ ସରକାର ଏବଂ ରାଜ୍ୟ ସରକାର ମିଳିତ ପ୍ରୟାସ କରୁଛନ୍ତି ଏବଂ ବୈଜ୍ଞାନିକ ଜ୍ଞାନକୌଶଳ ପ୍ରୟୋଗ କରି ମହୁ ଉତ୍ପାଦନ ପାଇଁ ମହୁଚାଷୀଙ୍କ ଦକ୍ଷତା ବୃଦ୍ଧି ଉପରେ ଧ୍ୟାନ ଦେଉଛନ୍ତି।
ଶ୍ରୀ ତୋମାର କହିଛନ୍ତି ଯେ ଯେତେବେଳେ ଶ୍ରୀ ମୋଦୀ ଗୁଜୁରାଟର ମୁଖ୍ୟମନ୍ତ୍ରୀ ଥିଲେ, ସେତେବେଳେ ସେ ଗୁଜରାଟର ବିକାଶରେ ନୂତନ ଦିଗ ସ୍ଥିର କରିଥିଲେ। ଦାରିଦ୍ର୍ୟ ଦୂରୀକରଣ, ରୋଜଗାର ସୃଷ୍ଟି, ସ୍ୱାସ୍ଥ୍ୟ ସୁବିଧା ବିକାଶ, କୃଷକମାନଙ୍କୁ ଜଳସେଚନର ପର୍ଯ୍ୟାପ୍ତ ଉପଲବ୍ଧତା ଦୃଷ୍ଟିରୁ ଗୁଜୁରାଟ ମୋଦୀ ଜିଙ୍କ ନେତୃତ୍ୱରେ ଉତ୍କୃଷ୍ଟ ପ୍ରଦର୍ଶନ କରି ସଫଳ ହୋଇଥିଲା। ଅନ୍ୟମାନଙ୍କ ପାଇଁ ଗୁଜୁରାଟର ବିକାଶ ଏକ ଆଦର୍ଶ ପାଲଟିଛି।
ଶ୍ରୀ ତୋମାର କହିଛନ୍ତି ଯେ ଦେଶରେ ଅସମାନତା ସମାପ୍ତ ହେବା ଉଚିତ ଏବଂ ସେଠାରେ ସାମାଜିକ-ଅର୍ଥନୈତିକ ସ୍ଥିତିକୁ ବଢାଇବା ପାଇଁ ଗରିବ ଲୋକଙ୍କ ଜୀବନଧାରଣରେ ପରିବର୍ତ୍ତନ ଆଣିବାର ଆବଶ୍ୟକତା ରହିଛି ଏବଂ ଏହି ଦିଗରେ କାର୍ଯ୍ୟ କରିବାକୁ ଭାରତ ସରକାର ପ୍ରତିବଦ୍ଧ। ମାନ୍ୟବର ପ୍ରଧାନମନ୍ତ୍ରୀଙ୍କ ନିର୍ଦ୍ଦେଶରେ ଗୋଟିଏ ପରେ ଗୋଟିଏ ଗଠନମୂଳକ କାର୍ଯ୍ୟକ୍ରମ ଏବଂ ଯୋଜନା କାର୍ଯ୍ୟକାରୀ ହେଉଛି। ଜନ ଧନ ଆକାଉଣ୍ଟ ଖୋଲିବା ପରେ ଆଜି ସୁଦ୍ଧା ବ୍ୟାଙ୍କରେ ୪୩ କୋଟିରୁ ଅଧିକ ଲୋକଙ୍କ ଆକାଉଣ୍ଟ ଖୋଲିବା ସହିତ ବ୍ୟାଙ୍କିଙ୍ଗ୍ ବ୍ୟବସ୍ଥାରେ ସାମିଲ ହୋଇଛନ୍ତି। ଏହି ଆକାଉଣ୍ଟଣ୍ଟଗୁଡିକ ଜିରୋ ବାଲାନ୍ସରେ ଖୋଲାଯାଇଥିଲା, ଯେଉଁଥିରେ ୧.୪୬ ଲକ୍ଷ କୋଟି ଟଙ୍କା ସଂଗ୍ରହ କରାଯାଇଥିଲା, ଯାହା ଦେଶର ଅର୍ଥନୀତିକୁ ମଜବୁତ କରିଥିଲା।
କେନ୍ଦ୍ର ମନ୍ତ୍ରୀ କହିଛନ୍ତି ଯେ ସେହିଭଳି ଦେଶର କ୍ଷୁଦ୍ର ଚାଷୀମାନେ ଏଫ୍ପିଓ ଏବଂ ହନି ମିଶନ ଭଳି ଯୋଜନା ଉପରେ ଧ୍ୟାନ ଦେଇଛନ୍ତି। ଏକ ସ୍ୱତନ୍ତ୍ର ପ୍ୟାକେଜ୍ ଜରିଆରେ ମହୁମାଛି ପାଳନ ପାଇଁ ଆତ୍ମର୍ନିଭରଶୀଳ ଭାରତ ଅଭିଯାନ ଅଧୀନରେ ୫୦୦ କୋଟି ଟଙ୍କା ଦିଆଯାଇଛି।
କେନ୍ଦ୍ର କୃଷି ଓ କୃଷକ କଲ୍ୟାଣ ରାଷ୍ଟ୍ରମନ୍ତ୍ରୀ କୈଳାଶ ଚୌଧୁରୀ କହିଛନ୍ତି ଯେ ମହୁମାଛି ପାଳନ ପାଇଁ ବିଭିନ୍ନ ଯୋଜନା ମାଧ୍ୟମରେ କୃଷକମାନଙ୍କୁ ନୂତନ ଜ୍ଞାନକୌଶଳ ସହିତ ସରକାର ଆବଶ୍ୟକ ସମ୍ବଳ ଯୋଗାଇ ଦେଇଛନ୍ତି। ମହୁଚାଷକୁ ପ୍ରୋତ୍ସାହିତ କରିବା ପାଇଁ ସରକାର ଏକ ମିଶନ ମୋଡରେ କାର୍ଯ୍ୟ କରୁଛନ୍ତି, ଯାହାଦ୍ୱାରା ଚାଷୀଙ୍କ ଆୟ ବୃଦ୍ଧି ପାଇବ। ଶ୍ରୀ ଚୌଧୁରୀ କହିଛନ୍ତି ଯେ ପ୍ରଧାନମନ୍ତ୍ରୀ ଶ୍ରୀ ମୋଦୀ କୋଭିଡ ମହାମାରୀ ସମୟରେ ମଧ୍ୟ ଚାଷୀଙ୍କ ଉନ୍ନତି ପାଇଁ ନିରନ୍ତର କାର୍ଯ୍ୟ କରିଛନ୍ତି।
ଗୁଜୁରାଟର କୃଷି ମନ୍ତ୍ରୀ ରାଘବଜୀ ପଟେଲ ଏହି କାର୍ଯ୍ୟକ୍ରମ ଆୟୋଜନ ପାଇଁ କୃଷି ଏବଂ କୃଷକ କଲ୍ୟାଣ ମନ୍ତ୍ରଣାଳୟ ଦ୍ୱାରା ଗୁଜୁରାଟ ରାଜ୍ୟ ଚୟନକୁ ନେଇ ଖୁସି ବ୍ୟକ୍ତ କରିଛନ୍ତି। ଗୁଜୁରାଟର କୃଷକମାନଙ୍କୁ ଅଧିକ ଆୟ ଲାଗି ବୈଜ୍ଞାନିକ ପ୍ରଣାଳୀରେ ମହୁଚାଷ ପାଇଁ ସେ ଆହ୍ୱାନ ଦେଇଛନ୍ତି।
ସ୍ଲୋଭେନିଆ ରିପବ୍ଲିକର ରାଷ୍ଟ୍ରଦୂତ ମାଟେଜା ଭୋଡେବ, ଭାରତରେ ଏଫ୍ଏଓର ପ୍ରତିନିଧି କୋଣ୍ଡା ରେଡ୍ଡୀ ଚାଭା, କୃଷି ଏବଂ କୃଷକ କଲ୍ୟାଣ ବିଭାଗର ସଚିବ ମନୋଜ ଅହୁଜା, ଅତିରିକ୍ତ ସଚିବ, ଡକ୍ଟର ଅଭିଲକ୍ଷ୍ୟ ଲିକ୍ଷି, ଉଦ୍ୟାନ କମିଶନର, କୃଷି ଏବଂ କୃଷକ କଲ୍ୟାଣ ବିଭାଗ ଡକ୍ଟର ପ୍ରଭାତ କୁମାର, ଜାତୀୟ ଦୁଗ୍ଧ ବିକାଶ ବୋର୍ଡର ଅଧ୍ୟକ୍ଷ ମନୀଷ ଶାହା, କୃଷି ଏବଂ କୃଷକ କଲ୍ୟାଣ ମନ୍ତ୍ରଣାଳୟର ବରିଷ୍ଠ ଅଧିକାରୀ ତଥା ବହୁ ସଂଖ୍ୟାରେ କୃଷକ / ମହୁଚାଷୀ ଏବଂ ହିତାଧିକାରୀ ଅଂଶଗ୍ରହଣ କରିଥିଲେ।
ଦିଲ୍ଲୀଃ କେନ୍ଦ୍ର କୃଷି ମନ୍ତ୍ରୀ ନରେନ୍ଦ୍ର ସିଂହ ତୋମର ଆଜି ଦିଲ୍ଲୀରେ ଏନ୍ଏଏସ୍ସି ପରିସରରେ ଖରିଫ୍ ଅଭିଯାନ ୨୦୨୨ - ୨୩ ନିମନ୍ତେ ଜାତୀୟ କୃଷି ସମ୍ମିଳନୀର ଉଦ୍ଘାଟନ କରିଛନ୍ତି। ଏହି ଅବସରରେ ମନ୍ତ୍ରୀ ସନ୍ତୋଷ ପ୍ରକାଶ କରି କହିିଥିଲେ ଯେ, ଦ୍ୱିତୀୟ ଅଗ୍ରୀମ ଅନୁମାନ (୨୦୨୧ - ୨୨) ଅନୁସାରେ, ଦେଶରେ ସମୁଦାୟ ଖାଦ୍ୟଶସ୍ୟର ଉତ୍ପାଦନ ୩୧୬୦ ଲକ୍ଷ ଟନ୍ ହେବ ବୋଲି ଅନୁମାନ ଲଗାଯାଇଛି, ଯାହା ଏକ ସର୍ବକାଳୀନ ରେକର୍ଡ ହେବ। ଡାଲି ଏବଂ ତୈଳବୀଜର ଉତ୍ପାଦନ ଯଥାକ୍ରମେ ୨୬୯.୫ ଏବଂ ୩୭୧.୫ ଲକ୍ଷ ଟନ୍ ହେବ। ତୃତୀୟ ଅଗ୍ରୀମ ଅନୁମାନ ଅନୁସାରେ, ୨୦୨୦ - ୨୧ରେ ଉଦ୍ୟାନ କୃଷି ଉତ୍ପାଦନ ୩୩୧୦. ୫ ଲକ୍ଷ ଟନ୍ ରହିଛି, ଯାହା ଭାରତୀୟ ଉଦ୍ୟାନ କୃଷି ନିମନ୍ତେ ଏବେ ପର୍ଯ୍ୟନ୍ତ ସର୍ବାଧିକ ଅଟେ। ମନ୍ତ୍ରୀ କହିଥିଲେ ଯେ, କେନ୍ଦ୍ର ଏବଂ ରାଜ୍ୟ ସରକାର କୃଷକ ମାନଙ୍କ ନିମନ୍ତେ ଖର୍ଚ୍ଚ କମ୍ କରିବା ପାଇଁ କୀଟନାଶକ ଏବଂ ମଞ୍ଜିର ଉପଲବ୍ଧତା ସୁନିଶ୍ଚିତ କରିବା ନିମନ୍ତେ ମିଳିତ ଭାବେ କାର୍ଯ୍ୟ କରିବେ। ସେ ଅନୁରୋଧ କରିଥିଲେ ଯେ, ୟୁରିଆକୁ ନାନୋ - ୟୁରିଆରେ ପରିବର୍ତନ କରିବା ଉଚିତ୍। ସେ ଘୋଷଣା କରିଥିଲେ ଯେ, ପୂର୍ବ ଭଳି ସରକାର ପ୍ରାକୃତିକ ଏବଂ ଜୈବିକ କୃଷି ଉପରେ ଗୁରୁତ୍ୱ ଦେବା ଜାରି ରଖିବେ । ରପ୍ତାନି ସମ୍ପର୍କରେ ମନ୍ତ୍ରୀ କହିଥିଲେ ଯେ, କୃଷି ରପ୍ତାନିରେ ଅଭିବୃଦ୍ଧି ଘଟିଛି, ଗୁଣବତା ସମ୍ପନ୍ନ ଉତ୍ପାଦ ଉପରେ ଧ୍ୟାନ ଦେବା ଉଚିତ୍, ଫଳରେ ତାହା ଅନ୍ତର୍ଜାତୀୟ ବଜାର ମାନଙ୍କରେ ପ୍ରତିଦ୍ୱନ୍ଦ୍ୱିତା କରିପାରିବ। ରପ୍ତାନିକାରୀ ଏବଂ କୃଷକ ଉଭୟଙ୍କର ଲାଭ ହେବା ଉଚିତ୍।
ଏହି ସମ୍ମିଳନୀର ଉଦ୍ଦେଶ୍ୟ ଥିଲା ପୂର୍ବବର୍ତ୍ତୀ ଫସଲ ଋତୁ ସମୟରେ ଫସଲର ପ୍ରଦର୍ଶନର ସମୀକ୍ଷା ଏବଂ ମୂଲ୍ୟାଙ୍କନ କରିବା ଏବଂ ରାଜ୍ୟ ସରକାରଙ୍କ ପରାମର୍ଶ କ୍ରମେ ଖରିଫ୍ ଋତୁ ନିମନ୍ତେ ଫସଲର ଲକ୍ଷ୍ୟ ନିର୍ଦ୍ଧାରିତ କରିବା, ମହତ୍ୱପୂର୍ଣ୍ଣ ଇନ୍ପୁଟର ଯୋଗାଣକୁ ସୁନିଶ୍ଚିତ କରିବା ଏବଂ ଉତ୍ପାଦନ ବୃଦ୍ଧି ଏବଂ ଏବଂ ଫସଲର ଉତ୍ପାଦକତା ବଢ଼ାଇବା ଦୃଷ୍ଟିରୁ ନୂତନ ଟେକ୍ନୋଲୋଜିକୁ ବ୍ୟବହାର କରିବା ପାଇଁ ସୁବିଧା ପ୍ରଦାନ କରିବା। ସରକାରଙ୍କ ପ୍ରାଥମିକତା ହେଉଛି କୃଷି- ପରିବେଶ ଭିତିକ ଫସଲ ଯୋଜନା, ଯାହା ଚାଉଳ ଏବଂ ଗହମ ପରି ଅତିରିକ୍ତ ଦ୍ରବ୍ୟରୁ ଡାଲି ଏବଂ ତୈଳବୀଜ ଭଳି ଉଚ୍ଚ ମୂଲ୍ୟରେ ରପ୍ତାନି ହେଉଥିବା ଫସଲ ପାଇଁ ଜମିକୁ ପ୍ରସ୍ତୁତ କରିବା। ସରକାର ଡାଲି ଏବଂ ତୈଳବୀଜ କ୍ଷେତ୍ରରେ ଆତ୍ମନିର୍ଭରଶୀଳତା ଏବଂ ପାମ୍ ତେଲର ଉତ୍ପାଦନକୁ ପ୍ରୋତ୍ସାହିତ କରିବା ଉପରେ ଧ୍ୟାନ କେନ୍ଦ୍ରିତ କରି ଫସଲର ବିବିଧକରଣ ଉପରେ ଉଚ୍ଚ ପ୍ରାଥମିକତା ଦେଉଛନ୍ତି। ଦେଶରେ ଫସଲର ବିବିଧକରଣର କାର୍ଯ୍ୟକ୍ରମ ନିମନ୍ତେ ଏକ ଜାତୀୟ ନୀତିର ରୂପରେଖକୁ ଅନ୍ତିମ ରୂପ ଦେବା ନିମନ୍ତେ ପ୍ରମୁଖ ରାଜ୍ୟ ସମୂହ, ଗବେଷକ, ଶିଳ୍ପ ଏବଂ ନୀତି ନିର୍ମାତାମାନଙ୍କ ଭଳି ସମସ୍ତ ଅଂଶଧାରକ ମାନଙ୍କ ସହିତ ବିଚାର - ବିମର୍ଶ କରା ଯାଇଛି। କୃଷିକୁ ସ୍ଥାୟୀ, ଲାଭଦାୟକ ଏବଂ ନିଅଂଟ ଦ୍ରବ୍ୟରେ ଆତ୍ମନିର୍ଭର କରାଇବା ନିମନ୍ତେ ସମସ୍ତ ରାଜ୍ୟମାନଙ୍କୁ ଫସଲ ବିବିଧକରଣ ଦିଗରେ କାର୍ଯ୍ୟ କରିବା ଉଚିତ୍।
ସମ୍ମିଳନୀରେ ଚଳିତ ବର୍ଷରେ ୩୧୬୦ ଟନ୍ର ଆନୁମାନିକ ଉତ୍ପାଦନ ତୁଳନାରେ ୨୦୨୨ -୨୩ ବର୍ଷ ନିମନ୍ତେ ସମୁଦାୟ ଖାଦ୍ୟଶସ୍ୟ ଉତ୍ପାଦନ ନିମନ୍ତେ ଜାତୀୟ ଲକ୍ଷ୍ୟ ୩୨୮୦ ଲକ୍ଷ ଟନ୍ ନିର୍ଦ୍ଧାରିତ କରାଯାଇଛି। ୨୦୨୨- ୨୩ ରେ ଡାଲି ଏବଂ ତୈଳବୀଜର ଉତ୍ପାଦନ ଲକ୍ଷ୍ୟ ଯଥାକ୍ରମେ ୨୯୫.୫ ଏବଂ ୪୧୩.୪ ଲକ୍ଷ ଟନ୍ ନିର୍ଦ୍ଧାରିତ କରାଯାଇଛି। ପୁଷ୍ଟିକର - ଶସ୍ୟ ଉତ୍ପାଦନ ୨୦୨୧ -୨୨ରେ ୧୧୫. ୩ରୁ ବୃଦ୍ଧି କରାଯାଇ ୨୦୨୨ - ୨୩ରେ ୨୦୫ .୦ ଲକ୍ଷ ଟନ୍କୁ ବୃଦ୍ଧି କରିବାକୁ ପଡିବ। ଆନ୍ତ - ଫସଲ ଅମଳ ଏବଂ ଫସଲର ବିବିଧକରଣ ଏବଂ ଏଚ୍ୱାଇଭିର ପ୍ରବର୍ତନ ମାଧ୍ୟମରେ ଉତ୍ପାଦକତା ବୃଦ୍ଧି ଏବଂ କମ୍ ଉତ୍ପାଦନକ୍ଷମ କ୍ଷେତ୍ର ଗୁଡିକରେ ଉପଯୁକ୍ତ କୃଷି ପଦ୍ଧତି ଗୁଡିକୁ ଆପଣେଇବା ପଡିବ।
କୃଷି ଏବଂ କୃଷକ କଲ୍ୟାଣ ସଚିବ ମନୋଜ ଆହୁଜା କହିଛନ୍ତି ଯେ, ୨୦୧୫ -୧୬ରୁ ଦେଶରେ ଖାଦ୍ୟ ଶସ୍ୟ ଉତ୍ପାଦନରେ କ୍ରମାଗତ ଭାବେ ବୃଦ୍ଧି ଘଟିଛି। ଗତ ୬ ବର୍ଷରେ ମୋଟ ଖାଦ୍ୟଶସ୍ୟ ଉତ୍ପାଦନ ୨୫% ବୃଦ୍ଧି ପାଇ ୨୫୧.୫୪ରୁ ୩୧୬.୦୧ ମିଲିୟନ ଟନ୍ ହୋଇଛି। ତୈଳବୀଜ ସମାନ ଧାରାକୁ ଅନୁସରଣ କରିଛି ଏବଂ ୨୦୧୫- ୧୬ରେ ୨୫.୨୫ ନିୟୁତ ଟନ୍ରୁ ୨୦୨୧ - ୨୨ରେ ୩୭.୧୫ ନିୟୁତ ଟନ୍କୁ ୪୨% ଅଭିବୃଦ୍ଧି ଦେଖାଇଛି। ୨୦୨୧- ୨୨ ମସିହାରେ ଭାରତର କୃଷିଜାତ ଦ୍ରବ୍ୟ ରପ୍ତାନି ୧୯.୯୨% ବୃଦ୍ଧି ପାଇ ୫୦.୨୧ ବିଲିୟନ୍ ଡଲାର (୩୭୬୫୭୫ କୋଟି ଟଙ୍କା)କୁ ଛୁଇଁଛି। ଗହମ, ଅନ୍ୟାନ୍ୟ ଶସ୍ୟ, ଚାଉଳ (ବାସମତି ବ୍ୟତୀତ), ସୋୟା ମିଲ୍, ତାଜା ପନିପରିବା ଏବଂ ପ୍ରକିୃୟାକୃତ ପନିପରିବା ଇତ୍ୟାଦି ଅଧିକାଂଶ ସକାରାତ୍ମକ ଅଭିବୃଦ୍ଧି ପଞ୍ଜିକୃତ କରିଛି।
ସେ କହିଥିଲେ ଯେ, "ଗ୍ରାମାଂଚଳରେ ଖାଦ୍ୟ ଏବଂ ପୁଷ୍ଟିର ନିରାପତା ସୁନିଶ୍ଚିତ କରିବା ପାଇଁ ଆମକୁ କୃଷି ଏବଂ ଉଦ୍ୟାନ କୃଷି କ୍ଷେତ୍ରର ଅମଳ ଏବଂ ଉତ୍ପାଦନକୁ ତ୍ୱରାନ୍ୱିତ କରିବାକୁ ହେବ। ସରକାର ଅନେକ ବିକାଶମୂଳକ କାର୍ଯ୍ୟକ୍ରମ, ଯୋଜନା, ସଂସ୍କାର ଏବଂ ନୀତି ଗ୍ରହଣ କରିଛନ୍ତି ଯାହା ଚାଷୀଙ୍କ ପାଇଁ ଅଧିକ ଆୟ ଉପରେ ଧ୍ୟାନ ଦେଇଥାଏ। ୩୮୧. ୯୫ କୋଟି ଟଙ୍କା ଆବଂଟନ ସହିତ ସମସ୍ତ ତୈଳବୀଜ ପାଇଁ ୩ ବର୍ଷ ନିମନ୍ତେ ସିଡ୍ ରୋଲିଂ ଯୋଜନା (୨୦୨୧- ୨୨ ରୁ ୨୦୨୩- ୨୪) ପାଇଁ ଆକ୍ସନ୍ ପ୍ଲାନ୍ ହୋଇଛି, ଯାହା ମାଧ୍ୟମରେ ଆଗାମୀ ୩ ବର୍ଷରେ ମୋଟ ୧୪. ୭ ଲକ୍ଷ କ୍ୱିଂଟାଲ୍ ଗୁଣାତ୍ମକ ବିହନ ଉତ୍ପାଦନ କରାଯିବ"।
ଖରିଫ୍ ଋତୁରେ ଫସଲ ପରିଚାଳନା ପାଇଁ ରଣନୀତି ଉପରେ ବିସ୍ତୃତ ଉପସ୍ଥାପନା କରି କୃଷି କମିଶନର ଡକ୍ଟର ଏ. କେ, ସିଂହ କହିଛନ୍ତି ଯେ, ସରକାରଙ୍କର ସମୟପୋଯୋଗୀ ହସ୍ତକ୍ଷେପ ଯୋଗୁଁ ଦେଶରେ ଏବେ ସୁଦ୍ଧା ସର୍ବାଧିକ ଖାଦ୍ୟଶସ୍ୟ, ତୈଳବୀଜ ଏବଂ ଉଦ୍ୟାନ କୃଷି ଉତ୍ପାଦନ କରାଯାଇ ପାରିଛି। ବର୍ତମାନ ତୈଳବୀଜ, ଡାଲି ଏବଂ ପୁଷ୍ଟିକର - ଶସ୍ୟ ଉପରେ ବିଶେଷ ଧ୍ୟାନ ଦିଆଯାଇଛି। ମୌସୁମୀ ଯୋଗୁଁ ବର୍ଷା ସ୍ୱାଭାବିକ ଠାରୁ ଅଧିକ ହୋଇଛି ଏବଂ ଗ୍ରୀଷ୍ମ ସମୟରେ ପ୍ରାୟ ୫୫.୭୬ ଲକ୍ଷ ହେକ୍ଟର ଚାଷ କରାଯାଉଥିଲା। ସରକାରୀ ନୀତି ଅନୁସରଣ କରି ଡାଲି ଏବଂ ତୈଳବୀଜ ଚାଷରେ ଅନୁରୂପ ବୃଦ୍ଧି ସହିତ ଧାନ ଚାଷ ହେଉଥିବା ଅଂଚଳର ପରିମାଣ ହ୍ରାସ ପାଇଛି। ବିହନ ଏବଂ ସାରର ଆବଶ୍ୟକତା ଅନୁସାରେ ସରକାର କାର୍ଯ୍ୟ କରିଛନ୍ତି ଏବଂ ଠିକ୍ ସମୟରେ ଯୋଗାଣ ନିଶ୍ଚିତ କରିବେ। (ବିସ୍ତୃତ ଉପସ୍ଥାପନା ପାଇଁ ଏଠାରେ କ୍ଲିକ୍ କରନ୍ତୁ)
ସଚିବ (ସାର) ଆଗାମୀ ଋତୁ ନିମନ୍ତେ ସାର ଆମଦାନୀର ସ୍ଥିତି ଉପରେ ବିଚାର - ବିମର୍ଶ କରାଯାଇଛି ବୋଲି କହିଥିଲେ । ୨୦୨୩ରେ ପୁଷ୍ଟିକର - ଶସ୍ୟର ଉତ୍ପାଦନର ବୃଦ୍ଧି ଏବଂ ମାଣ୍ଡିଆ ଅନ୍ତର୍ଜାତୀୟ ବର୍ଷ ପାଳନ କରିବା ନିମନ୍ତେ କରାଯାଇଥିବା ପଦକ୍ଷେପ ନିମନ୍ତେ ବିସ୍ତୃତ ରେ କହିଥିଲେ। ଆର୍କେଭିିୱାଇର କ୍ୟାଫେଟେରିଆ ଦୃଷ୍ଟିକୋଣ ଏବଂ କୃଷି ଯନ୍ତ୍ରାଂଶକରଣ ନିମନ୍ତେ ଉପ ଯୋଜନା ଗୁଡିକୁ ରାଜ୍ୟ ଗୁଡିକର ଲାଭ ନିମନ୍ତେ ଆବଂଟନ କରାଯାଇଛି । ଡିଜିଟାଲ୍ କୃଷି, ପିଏମ୍ - କିଷାନ ଏବଂ ପ୍ରାକୃତିକ କୃଷି ଉପରେ ମଧ୍ୟ ସେ କହିଥିଲେ।
ଅତିରିକ୍ତ ସଚିବ (କୃଷି) ଏବଂ ଡିଏ ଆଣ୍ଡ ଏଫ୍ଡବ୍ଲ୍ୟୁ, ଆଇସିଏଆର୍ର ବରିଷ୍ଠ ଅଧିକାରୀ ଏବଂ ବିଭିନ୍ନ ରାଜ୍ୟର ସରକାରୀ ଅଧିକାରୀମାନେ ଜାତୀୟ ସମ୍ମିଳନୀରେ ଭାଗ ନେଇଥିଲେ। ଗୁଜରାଟ, ଆସାମ, କର୍ଣ୍ଣାଟକ, ମଧ୍ୟପ୍ରଦେଶ ଏବଂ ଉତର ପ୍ରଦେଶ ରାଜ୍ୟ ଗୁଡିକରେ ନିଜର ପ୍ରଗତି ସମ୍ପର୍କରେ କହିଥିଲେ। ଏହା ପରେ ସମସ୍ତ ରାଜ୍ୟର କୃଷି ଉତ୍ପାଦନ ଆୟୁକ୍ତ ଏବଂ ପ୍ରଧାନ ସଚିବଙ୍କ ସହିତ କଥାବାର୍ତା ଅଧିବେଶନ ଆୟୋଜନା କରାଯାଇଥିଲା, ଯାହ ଫଳରେ ଖରିଫ ଋତୁ ସମୟରେ କ୍ଷେତ୍ରର କଭରେଜ୍, ଉତ୍ପାଦନ ଏବଂ ଉତ୍ପାଦକତାରେ ବୃଦ୍ଧି ନିମନ୍ତେ ନିଜ ରାଜ୍ୟ ସମ୍ବନ୍ଧିତ ପ୍ରସଙ୍ଗକୁ ଉଠା ଯାଇପାରିବ।
